اوآئی سی:

ہند و پاک تحمل سے کام لیں

او آئی سی نے لائن آف کنٹرول پر پاک و ہند کے مابین شدید کشیدگی کو کم کرنے پر تاکید کی۔

خبر کا کوڈ: ۴۳۹۸۶۰

تاریخ: ۲۷ ارديبهشت ۲۰۱۹ - ۱۰:۳۵

رسا نیوز ایجنسی کی رپورٹ کے مطابق، جدہ میں او آئی سی کے رابطہ گروپ کا اجلاس منعقد ہوا، اجلاس کے جاری کردہ اعلامیہ کے مطابق اجلاس میں امن اور مذاکرات کو ترجیح دینے پر زور دیا گیا ہے ۔

اوآئی سی وزرائے خارجہ کونسل سے معاملے پر اقوام متحدہ کے سیکریٹری جنرل اور سلامتی کونسل سے رابطے کی سفارش کی گئی ہے اور خطے میں فوری طور پر کشیدگی کو ختم کرنے پر زور دیاگیا۔

او آئی سی نے پاکستانی وزیر اعظم عمران خان کی جانب سے ہندوستان کو مذاکرات کی پیش کش کو سراہا۔

اعلامیہ میں ہندوستان کے زیرانتظام کشمیر میں کشمیریوں کے قتل کی شدید مذمت کرتے ہوئے سلامتی کونسل کی قراردادوں کے مطابق کشمیر کے حق خودارادیت کو یقینی بنانے کا مطالبہ کیا گیا۔

واضح رہے کہ پلوامہ حملے کے بعد ہندوستان اور پاکستان کے مابین سخت کشیدگی پائی جاتی ہے۔ /۹۸۸/ ن